b'\n_START_ARTICLE_\nAegus (s.str.) puncakensis\n_START_SECTION_\nUtseende\n_START_PARAGRAPH_\nEn middelsstor (ca. 15-20 millimeter), avlang, noe flat, halvblankt svart hjortebille. Hannen har stort, bredt hode og middelsstore, slanke, sigdformede kjever med en butt tann ved roten. Hannens hode er fint og spredt punktert. Pannen er bredt innsk\xc3\xa5ret foran. Hodet er litt utvidet bak fasett\xc3\xb8ynene, med en liten valke. Pronotum er avrundet rektangul\xc3\xa6rt, mye bredere enn langt, ganske blankt, noks\xc3\xa5 tett og kraftig punktert. Dekkvingene er jevnbrede med kraftige punktstriper, kraftig punkterte ved roten og langs ytterkanten. Beina er brune. Hunnen er mindre enn hannen uten forst\xc3\xb8rret hode og kjever, kroppen er tett og kraftig punktert og noks\xc3\xa5 blank.\n_START_SECTION_\nLevevis\n_START_PARAGRAPH_\nSom de fleste andre hjortebiller lever larvene i morken, d\xc3\xb8d ved.\n_START_SECTION_\nUtbredelse\n_START_PARAGRAPH_\nArten er utbredt p\xc3\xa5 Sulawesi.'